RuneScape
RuneScape je MMORPG videoigra kodirana u programskom jeziku Java, koju je izdao britanski Jagex Ltd. Guinnessova knjiga rekorda igru priznaje kao najpopularniji svjetski besplatni MMORPG. RuneScape ima oko 15 miliona aktivnih korisničkih računa. Radi se o igri u web pregledniku, koja ima 3D grafiku. Tvorac RuneScapea je Britanac Andrew Gower. Prva verzija igre je izašla 2001., a posljednja, RuneScape 3, 22 Jula 2013. godine. Igra je postala popularna iz nekoliko razloga, a dva najvažnija su relativno jednostavan pregled te činjenica da je besplatna. Osim na engleskom, igru je moguće igrati i na francuskom, njemačkom, portugalskom i španskom jeziku.